Majlis Bangunan Tinggi dan Habitat Bandar

Majlis Bangunan Tinggi dan Habitat Bandar (, CTBUH) ialah sebuah lembaga antarabangsa dalam bidang bangunan tinggi dan reka bentuk bandar yang mapan. Pertubuhan bukan untung yang bertapak di Institut Teknologi Illinois di bandaraya Chicago, Illinois ini berfungsi mengumumkan penerima gelaran ‘Bangunan Tertinggi di Dunia’ dan juga merupakan badan berkuasa yang memberi ukuran rasmi ketinggian bangunan. Majlis ini diasaskan di Universiti Lehigh pada tahun 1969, di mana terletaknya pejabatnya sehingga berpindah ke Institut Teknologi Illinois pada Oktober 2003.

Penarafan bangunan tertinggi

CTBUH menempatkan ketinggian bangunan dengan tiga kaedah berbeza:

 Hingga atas sekali reka bina bangunan. Inilah kriteria utama yang digunakan oleh CTBUH untuk menempatkan ketinggian bangunan. Ketinggian diukur dari paras pintu masuk terbuka penting yang terendah, hingga ke atas bangunan, termasuk mercu kecuali benda-benda seperti tiang bendera atau antena.
 Hingga aras tertinggi: Ketinggian hingga tingkat berduduk yang tertinggi dalam bangunan.
 Hingga hujung mercu atau antena: Ketinggian hingga hujung mercu, puncak, antena, tiang atau tiang bendera.

Kategori yang mengukur hingga ke atas bumbung digugurkan daripada kriteria pendudukan bangunan tertinggi pada November 2009. Ini disebabkan pencakar langit berbumbung rata tidak sekerap ditemui pada zaman moden seperti pencakar langit yang bereka bina mercu rumit dan ciri-ciri parapet dinding cucur pada bumbungnya, menjadikannya lebih sukar menentukan bumbung bangunan.

Rujukan

Pautan luar
 Council on Tall Buildings and Urban Habitat
 CTBUH Tallest Building Databases
  CTBUH Technical Papers 
  CTBUH Global Tall Building News Archive 
  CTBUH Newsletter Archive 
  CTBUH Design Research 

Kategori:Pertubuhan bukan untung berpusat di Amerika Syarikat